Aribert Heim

Aribert Ferdinand Heim (1914–1992) var en østerriksk medisiner. Medieoppslag omtalte ham som «doktor Død» eller «slakteren fra Mauthausen». Som leirlege ved konsentrasjonsleirene Mauthausen og Buchenwald tok han livet av mange fanger i forbindelse med medisinske eksperimenter. Heim ble arrestert av de tyske myndighetene etter krigens slutt, men det ble ikke tatt ut tiltale. 

Han var ikke del av rettsprosessen mot leger og andre ansatte i Mauthausen. I 1962 ble det reist tiltale mot ham, men da gikk han under jorden og ble aldri funnet.

Livsløp
Aribert Heim var sønn av en politimann og en husmor. Han studerte medisin og tok den medisinske doktorgrad i Wien.

Han meldte seg inn i NSDAP og SA i 1935 - før Anschluss, da medlemskap i NSDAP fortsatt var ulovlig i Østerrike[https://www.france24.com/en/20090204-nazi-doctor-death-found-refuge-cairo-died-1992- Nazi «Doctor Death» found refuge in Cairo, died in 1992, 4. februar 2009, france24]</ref> - og i SS i 1938. I 1940 meldte han seg som frivillig til Waffen-SS. Han nådde graden Hauptsturmführer i SS.

KZ Mauthausen
I oktober 1941 ble han beordret til konsentrasjonsleiren KZ Mauthausen. Der eksperimenterte han på mennesker, valgte ut friske fanger og avlivet dem ved giftinjeksjoner direkte i hjertet (også med bensin). Eksperimentene var sadistiske, og ble utført blant annet på jødiske fanger og på spanske republikanere. Fangene i Mauthausen kalte ham «doktor Død». Hans virksomhet har mange fellestrekk med hva legen Josef Mengele i Auschwitz foretok seg.

I Mauthausen alene ble han regnet som ansvarlig for minst 500 drap. Hans oppgave skal ha vært å finne ut den raskeste og billigste giften til å ta livet av fanger.

Arrestasjon
15. mars 1945 ble Heim arrestert av amerikanske militære styrker og internert i krigsfangeleir ved Ludwigsburg. I 1949 ble han løslatt uten tiltale. Han giftet seg, fikk to sønner og etablerte seg som gynekolog i Baden-Baden, der han praktiserte frem til 1962.[https://www.nytimes.com/2009/02/05/world/africa/05nazi.html Souad Mekhennet og Nicholas Kulish: Uncovering Lost Path of the Most Wanted Nazi,] New York Times 4. februar 2009

Tiltale og flukt
I 1962 ble det reist tiltale mot ham, og da gikk han under jorden. Politiet i Baden-Württemberg utlovet en dusør på  euro for opplysninger, og dessuten ble det utlovet  euro fra Simon Wiesenthal-senteret. Heim var blant Tysklands mest ettersøkte personer.

 I dekning 
I oktober 2005 mente man å ha sterke indisier på at han bodde på den spanske middelhavskysten i nærheten av Dénia.  
Ved slutten av den måneden skal han angivelig ha flyktet via Madrid til Sør-Amerika, og angivelig siden tidlig 2006 oppholdt seg et sted i Chile. I juni 2007 ble den norske frontkjemperen Fredrik Jensen satt under politietterforskning for angivelig å ha assistert Heim mens han oppholdt seg i Spania.<ref>{{Kilde www| url= http://www.aftenposten.no/nyheter/uriks/article2128374.ece|tittel= «Nazijeger vil ta slakteren fra Mauthausen»|besøksdato= 30. november 2007|forfatter= Eivind Sørlie|utgivelsesdato= 30. november 2007|format= |utgiver= Aftenposten }} Jensen ble overvåket av både israelske agenter og spansk politi, men bedyret at han verken hadde møtt Heim eller ante hvem han var. Jensen flyttet selv til Spania i 1970 og bodde i 2005 på Royal Nordic club utenfor Estepona.Jon Magnus: «Avviser kontakt med nazi-bøddel», Verdens Gang 6. juni 2007

 Senere år og død 
SS-legens falske identitet og tilholdssted forble ukjent, og han var i 47 år ettersøkt over hele verden av nazijegere fra Simon Wiesenthal-senteret. De siste årene av sitt liv bodde Heim tilbaketrukket på det nå nedlagte hotellet Kasr el Medina i Kairo, under pseudonymet Tarek Hussein Farid. Her opererte han som et medlem av eierfamilien Doma. Dødsdatoen er oppgitt av sønnen Rüdiger Heim (født 1955), som også opplyste at faren døde av kreft.«Tyske etterforskere og Wiesenthalsenterets nazijegere ønsker først nærmere få undersøkt «hvordan verdens mest ettersøkte naziforbryter kunne greie å holde seg skjult i så mange år, og med jevnlig kontakt med familie i hjemlandet», uten å bli avslørt. Håkon Letvik: «Krever bevis for at «Dr. Død» er død», Aftenposten 6. februar 2009, s. 20 

Bekjente av Heim i Kairo fortalte at livets var svært ryddig, med øvelser om morgenen, etterfulgt av bønn i moskéen, og deretter lange stunder i gyngestolen der han leste og skrev. Han stod på god fot med hotellets eier Mohammed Sherif som hadde lært tysk. Mer enn hundre personlige dokumenter i Doma-familiens eie, samt sønnen Rüdiger Heims vitnemål, avslørte Heims identitet.Nazi «Doctor Death» found refuge in Cairo, died in 1992, 4. februar 2009, france24]</ref> Han hadde konvertert til islam, og gikk også som eldre mann daglig en mil gjennom de travle gatene til Al-Azhar-moskéen. Ofte la han veien innom J. Groppi kafé der han bestilte sjokoladekaker som skulle leveres hos venner av ham, og kjøpte drops til barna deres som kalte ham «onkel Tarek». Han var glad i å ta bilder og tok alltid med seg kamera, men nektet selv å la seg fotografere.Souad Mekhennet og Nicholas Kulish: Uncovering Lost Path of the Most Wanted Nazi, New York Times 4. februar 2009

I sin bok fra 2007 hevdet den tidligere israelske obersten Danny BazDanny Baz: Killing Dr. Death, ISBN
9781786061195 at Heim i 1982 ble kidnappet fra Canada og ført til Santa Catalina utenfor California, der han angivelig ble drept av en gruppe nazijegere som kalte seg «Uglen».«Avviser at nazilege ble likvidert»,  Verdens Gang 16. oktober 2007 Baz utga seg for å tilhøre gruppen, mens Simon Wiesenthal-senteret i Jerusalem og den franske nazijegeren Serge Klarsfeld, Beate Klarsfelds ektemann, avviste historien og fortsatte jakten på dr. Heim.<ref>[https://www.wiesenthal.com/about/news/swc-chief-nazi-hunter-efraim.html Efraim Zuroff: The Search For Dr. Death continues; prize offered stands at 310,000 euros; wiesenthal.com 

I 2009 rapporterte den tyske TV-stasjonen ZDF og New York Times at Heim døde av tykktarmskreft i Kairo den 10. august 1992.   Dette bestrides imidlertid av andre, blant annet har det ikke vært mulig å oppspore graven eller levningene hans.Most-wanted Nazi, now dead, found haven in Cairo International Herald TribuneBBC: Nazi camp doctor «died in 1992» I en BBC-dokumentar sendt 12. september 2009, ble det hevdet at tysk politi hadde besøkte Kairo i 2009, uten å finne noe bevis for at Heim var død.BBC: The Last Nazis

I 2012 fastslo en tysk domstol at han døde av kreft i Kairo i 1992.ABC nyheter - «Doktor Død» er død (21.9.2012) 

 Noter 

 Referanser 

 Eksterne lenker 
 Opprop fra Simon Wiesenthal Center (PDF)
 Hevder ettersøkt nazist ble drept av hevngruppe, Aftenposten 15. oktober 2007
 Avviser at ettersøkt stornazist ble likvidert, Aftenposten 16. oktober 2007
 «Dr. Død» lever i Sør-Amerika  (9. juli 2008, ABC-nyheter)
 Sønnen ber «Doktor Død» melde seg, Aftenposten 25. august 2008
 Beskylder Tyskland for å ha hjulpet «Doktor Død», Aftenposten 11. februar 2009

Kategori:Personer fra Bezirk Südoststeiermark
Kategori:Østerrikske leger
Kategori:SS-offiserer
Kategori:Personell ved tyske konsentrasjonsleire
Kategori:Waffen-SS-personell
Kategori:SA-personell
Kategori:Østerrikere fra andre verdenskrig
Kategori:Personer tilknyttet det tredje rike
Kategori:Menneskeforsøk
Kategori:Medlemmer av NSDAP (innmeldt 1933–1945)
Kategori:Krigsfanger under andre verdenskrig
Kategori:Personer ettersøkt for krigsforbrytelser